## Ivace+i Internacional i Ascer promocionen el sector tauleller de la Comunitat Valenciana a Brussel·les

*** La iniciativa s’ha dut a terme en un seminari celebrat en l’Associació Belga de la Construcció, EMBUILD
* Es tracta d’una mostra dirigida a professionals en la qual han participat 10 empreses taulelleres de la Comunitat Valenciana**

Ivace+i Internacional, dependent de la Conselleria d’Innovació, Indústria, Comerç i Turisme que dirigix Marián Cano, i l’Associació Espanyola de Fabricants de Taulells i Paviments Ceràmics (ASCER) han celebrat a Brussel·les un seminari sobre ceràmica i arquitectura dirigit a prescriptors, dissenyadors i distribuïdors.

La directora general de Mamprenedoria i Internacionalització, Ester Olivas, ha explicat que esta acció forma part de les iniciatives desenrotllades amb el sector per a continuar reforçant la promoció del taulell en mercats prioritaris, “amb accions dirigides a professionals que puguen prescriure este producte en diferents projectes arquitectònics i d’interiorisme”.

Una acció que forma part del Pla de promoció exterior d’Ivace+i Internacional amb el qual “es perseguix donar a conéixer i ampliar el coneixement que es té dels sectors productius en mercats estratègics”, ha indicat Olivas.

En esta ocasió, “organitzem un seminari dirigit a prescriptors i distribuïdors a Bèlgica, en el qual han participat deu empreses taulelleres de la Comunitat, amb una mostra representativa del gran potencial i la gran versatilitat del ‘Tile of Spain’”, ha explicat Olivas.

El seminari, celebrat el dijous 26 de juny en la seu de l’Associació Belga de la Construcció, EMBUILD, ha comptat amb la xarrada tècnica a càrrec de l’estudi valencià Viruta Lab sobre l’ús de la ceràmica en l’arquitectura contemporània. A més, s’ha celebrat una exposició en la qual les 10 empreses participants han presentat les seues últimes col·leccions.

En esta acció han participat les empreses Arcana, Argenta, Azteca, Decocer, Dune, Exagres, Grespania, ITT, STN i Tau.

A fi de difondre esta acció en el mercat i aconseguir el màxim nombre d’assistents, des d’Ivace+I Internacional s’ha realitzat un *microsite* específic amb el catàleg i la informació de les empreses participants.

Bèlgica va ocupar, en 2024, la 12a posició en el rànquing de destinacions dels paviments i revestiments ceràmics de Tile of Spain, amb unes vendes per valor de 74,5 milions d’euros. Entre gener i abril de 2025, les vendes han sigut de 26,7 milions d’euros i Bèlgica ha escalat a la dècima posició del rànquing.

Fecha: 27/06/2025